'বেলতলা কাণ্ড'ৰ নিৰ্যাতিতা লক্ষী ওৰাঙৰ নেতৃত্বত আজি সদৌ অসম চাহ জনজাতি ছাত্ৰ সন্থা (আছা)ৰ শতাধিক কৰ্মীয়ে বিশ্বনাথৰ উপায়ুক্তৰ কাৰ্যালয়ৰ সন্মুখত বিভিন্ন দাবীৰ সমৰ্থনত ধৰ্ণা কাৰ্যসূচী ৰূপায়ন কৰে।
উল্লেখযোগ্য যে আজি বহু দিন ধৰি আছাই চাহ মজদুৰ সকলৰ ন্যায্য প্ৰাপ্যৰ দাবীত চৰকাৰৰ ওচৰত আবেদন নিবেদন তথা আন্দোলনৰ কাৰ্যসূচী গ্ৰহন কৰি আহিছে যদিও এই পৰ্যন্ত চৰকাৰে তেওঁলোকৰ দাবী সমূহৰ ওপৰত গুৰুত্ব প্ৰদান কৰা নাই।
যাৰ বাবে আজি পুনৰ প্ৰতিবাদী কাৰ্যসূচী গ্ৰহণ কৰিবলৈ বাধ্য হ'ল সংগঠনটোয়ে। প্ৰতিবাদকাৰী সকলে চাহ জনগোষ্ঠীৰ জনজাতিকৰণ, চাহ মজদুৰ সকলৰ মজুৰি ৩৫০ টকালৈ বৃদ্ধি কৰা, ভূমি পট্টা প্ৰদান কৰাকে ধৰি বিভিন্ন দাবীত পৰিৱেশ উত্তাল কৰি তোলে।
আনহাতে আজিৰ এই প্ৰতিবাদী কাৰ্যসূচীক কোলাত সন্তানক লৈ নেতৃত্বত দিয়া বেলতলা কাণ্ডৰ নিৰ্যাতিতা লক্ষী ওৰাঙে ক্ষোভ প্ৰকাশ কৰি কয় যে ১৯৯৬ চনৰ পৰা জনজাতিকৰণৰ বাবে দাবী জনাই থকাৰ পিছতো ভাৰত চৰকাৰে তেওঁলোকক প্ৰাপ্য অধিকাৰৰ পৰা বঞ্চিত কৰি ৰাখিছে।
আজি ১১ বজাৰ পৰা ৩ বজালৈকে ৪ ঘণ্টা ধৰি চলা উক্ত ধৰ্ণা কাৰ্যসূচীৰ অন্তত প্ৰতিবাদকাৰী সকলে বিশ্বনাথ জিলা উপায়ুক্তৰ জৰিয়তে মুখ্য মন্ত্ৰীলৈ এখন স্মাৰকপত্ৰ প্ৰেৰণ কৰে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
